**NÁVRH - KÚPNA ZMLUVA**

uzavretá podľa ustanovení §409 a nasl. Zákona č. 513/1991 Zb. Obchodný zákonník

v znení neskorších predpisov

(ďalej len „zmluva“)

**Zmluvné strany**

**Predávajúci:** ...........................................................

Sídlo: ...........................................................

IČO: ...........................................................

DIČ: ...........................................................

IČ DPH: ...........................................................

Bankové spojenie: ...........................................................

IBAN: ...........................................................

(ďalej len „predávajúci“)

a

**Kupujúci:** **Ing. Ján Valko**

Sídlo: Pečenice 69, 935 03 Pečenice

IČO: 50144707

DIČ: 1079757360

IČ DPH: SK1079757360

Bankové spojenie: ...........................................................

IBAN: ...........................................................

(ďalej len „kupujúci“ a spoločne „zmluvné strany“)

**Preambula**

Táto kúpna zmluva je uzatvorená ako výsledok procesu zadávania zákazky, ktoré bolo začaté zverejnením Výzvy na predkladanie ponúk v elektronickom obstarávacom systéme JOSEPHINE dňa ................... pod ID: ................... pre zákazku s názvom **„Nákup techniky pre živočíšnu výrobu“**.

**Článok I.**

**Predmet zmluvy**

1. Predávajúci sa zväzuje, že kupujúcemu dodá a nainštaluje techniku, ktorá je špecifikovaná v prílohe č. 1 tejto zmluvy, ktorá predstavuje časť ponuky dodávateľa zo dňa ..................., ktorá je tak neoddeliteľnou súčasťou tejto zmluvy. Dodaná technológia musí byť nová, bez akýchkoľvek faktických alebo právnych vád, nepoužívaná a nesmú sa na ňu vzťahovať práva tretej strany. Súčasťou dodávky technológie je uvedenie do prevádzky a bezplatné zaškolenie obsluhy (ďalej tiež ako „technika“).
2. Kupujúci sa zaväzuje, že technika uvedená v ods. 1 tohto článku prevezme a zaplatí zaň dohodnutú cenu uvedenú v čl. IV. tejto zmluvy.
3. Kupujúci nadobúda vlastnícke právo k predmetu zmluvy , až po úplnom zaplatení jeho kúpnej ceny.

**Článok II.**

**Termín dodania**

1. Technika bude predávajúcim postupne dodávaný kupujúcemu na základe písomných objednávok zasielaných predávajúcemu v priebehu účinnosti predmetnej zmluvy, v ktorých bude špecifikovaná požadovaná technika a súvisiace služby, množstvo požadovanej techniky a rozsah súvisiacich služieb a termín dodania techniky alebo poskytnutia súvisiacej služby.
2. Nainštalovanie techniky a jej spustenie do prevádzky je podmienené stavebnou pripravenosťou zabezpečenou zo strany kupujúceho. Nástup na montáž techniky bude určený po vzájomnej dohode zmluvných strán.

**Článok III.**

**Miesto a spôsob prevzatia techniky**

1. Miestom dodania techniky je hospodársky dvor kupujúceho v obci Pečenice.
2. Techniku prevezme kupujúci v mieste dodania na základe odovzdávacieho protokolu podpísaného zodpovednou osobou kupujúceho.
3. Pri odovzdaní techniky je predávajúci povinný odovzdať kupujúcemu doklady, ktoré sa na predmet kúpy vzťahujú, a to najmä tie, ktoré sú potrebné na prevzatie a užívanie techniky (najmä, ale nie len záručný list, všetky certifikáty a osvedčenia potrebné k uvedeniu zariadenia do riadnej prevádzky, návod na obsluhu v slovenskom jazyku, oprávnenie servisného technika od výrobcu na vykonávanie servisu a zaškolenia obsluhy).

**Článok IV.**

**Kúpna cena a platobné podmienky**

1. Kúpna cena techniky vrátane montáže predstavuje :

Cena bez DPH: ................... EUR

DPH (bude účtovaná v súlade s platnými predpismi v čase fakturácie) ................... EUR

Cena s DPH ................... EUR

1. Cena podľa bodu 1 tohto článku je konečná a nemenná a predávajúci prehlasuje, že zahŕňa všetky jeho náklady spojené s dodaním technológie a uvedením do riadnej prevádzky a zaškolením obsluhy.
2. Kúpna cena bude uhradená na základe čiastkových faktúr za jednotlivé predmety zákazky vystavených predávajúcim.
3. Na každú objednanú časť zákazky môže predávajúci na základe objednávky vystaviť zálohovú faktúru v maximálnej výške 30 % z ceny samotnej techniky.
4. Splatnosť faktúry/faktúr bude 30 kalendárnych dní odo dňa doručenia faktúry na adresu sídla Kupujúceho.
5. Faktúru predávajúci vystaví po dodaní predmetu zmluvy (t.j. po dodaní technológie alebo ich častí podľa objednávky kupujúceho, spolu s dokladmi na techniku sa vzťahujúcimi, uvedenia do riadnej prevádzky a zaškolení obsluhy), pričom technika sa považuje za dodaný jeho riadnym uvedením do prevádzky, zaškolením obsluhy a tiež podpísaním preberacieho protokolu zmluvnými stranami.
6. Ak faktúra neobsahuje všetky náležitosti daňového dokladu v súlade so zákonom 222/2004 Z. z. o dani z pridanej hodnoty v znení neskorších predpisov, je kupujúci oprávnený faktúru predávajúcemu vrátiť. V takomto prípade lehota spratnosti začne plynúť od doručenia právne vystavenej faktúry kupujúcemu.

**Článok V.**

**Omeškanie a zmluvné pokuty**

1. Ak sa predávajúci dostane do omeškania s dodaním techniky alebo jeho časti (vrátane uvedenia techniky do prevádzky alebo zaškolenia), je povinný zaplatiť kupujúcemu zmluvnú pokutu vo výške 0,2% z celkovej kúpnej ceny bez DPH, a to za každý deň omeškania.
2. Ak sa kupujúci dostane do omeškania s úhradou faktúry je predávajúci oprávnený uplatniť si zmluvnú pokutu vo výške 0,2% z neuhradenej finančnej čiastky bez DPH.

**Článok VI.**

**Subdodávatelia a pravidlá pre zmenu subdodávateľov**

1. Predávajúci sa zaväzuje uviesť údaje o všetkých známych subdodávateľoch v štruktúre podľa prílohy č. 2 zmluvy.
2. Predávajúci je povinný oznámiť kupujúcemu bezodkladne akúkoľvek zmenu údajov o subdodávateľovi alebo subdodávateľoch uvedených v prílohe č. 2 zmluvy.
3. V prípade, že počas plnenia zmluvy dôjde k zmene subdodávateľa alebo subdodávateľov, predávajúci musí kupujúceho bezodkladne informovať písomne o predmetnej zmene a poskytnúť mu údaje o novom subdodávateľovi alebo nových subdodávateľoch. Príloha č. 2 zmluvy bude v tomto prípade upravená dodatkom k zmluve.

**Článok VII.**

**Odstúpenie od zmluvy**

1. Kupujúci môže od tejto kúpnej zmluvy odstúpiť, ak sa predávajúci omešká s dodaním techniky alebo jeho časti (vrátane uvedenia techniky do prevádzky a zaškolenia) o viac ako 45 dní po dojednanej dobe v tejto zmluve.
2. Predávajúci môže od tejto kúpnej zmluvy odstúpiť, ak sa kupujúci omešká s platením peňažných záväzkov viac ako o 6 dní po splatnosti a kupujúci nezjedná nápravu ani v dodatočnej lehote určenej písomne predávajúcim.
3. Pokiaľ niektorá zo zmluvných strán odstúpi od tejto kúpnej zmluvy, zmluva zaniká a zmluvné strany sa vysporiadajú podľa ustanovení Obchodného zákonníka, ak v tejto zmluve nie je uvedené inak. Všetky náklady a škody súvisiace s odstúpením od kúpnej zmluvy znáša tá strana, ktorá zavinila zánik zmluvy.
4. Odstúpenie od zmluvy nadobúda účinnosť nasledujúcim dňom doručenia odstúpenia druhej strane.
5. Odstúpením od zmluvy zanikajú všetky práva a povinnosti strán zo zmluvy. Odstúpenie od zmluvy sa však nedotýka nároku na náhradu škody alebo zmluvnej pokuty vzniknutej porušením zmluvy a iných ustanovení, ktoré podľa prejavenej vôle strán alebo vzhľadom na svoju povahu majú trvať aj po ukončení zmluvy.
6. Odstúpením od zmluvy zmluva zaniká, keď prejav vôle oprávnenej strany odstúpiť od tejto zmluvy je doručený druhej strane.

**Článok VIII.**

**Záruka a servis**

1. Kupujúci je v zmysle povinností kupujúceho podľa zákona povinný prezrieť technológiu najneskôr do 30 dní odo dňa jej uvedenia do prevádzky a zaškolenia obsluhy s ohľadom na druh technológie. Vada, ktorá sa prejaví počas záručnej doby sa s ohľadom na poskytnutú záruku považuje za vadu, ktorú mala technika už v deň jeho prevzatia bez ohľadu na prezretie techniky kupujúcim v lehote podľa tohto bodu zmluvy.
2. Na techniku sa poskytuje záruka minimálne 12 mesiacov. Záruka začína plynúť odo dňa uvedenia techniky do prevádzky a zaškolenia obsluhy. Predávajúci sa zaväzuje, že zaškolenie obsluhy a záručný servis bude realizovaný bezplatne prostredníctvom odborne vyškoleného technika.
3. Pre uplatnenie vád techniky platia ustanovenia §436 - §440 Obchodného zákonníka.
4. V prípade akýchkoľvek vád technológie počas záručnej doby môže kupujúci:
* požadovať odstránenie vád dodaním náhradnej technológie, dodanie chýbajúceho dielu a požadovať odstránenie právnych vád,
* alebo požadovať primeranú zľavu z kúpnej ceny alebo
* odstúpiť od zmluvy.
1. Záruka neplatí, ak kupujúci nedodrží postupy zaobchádzania s technikou, ktoré určil výrobca, a ktoré mu boli písomne oznámené. Záruka sa nevzťahuje na vady a poškodenia, ktoré spôsobil kupujúci úmyselne, resp. poukázateľne nesprávnou manipuláciou s predmetom zmluvy.
2. Predávajúci sa zaväzuje nastúpiť na servisný úkon do 48 hodín od nahlásenia poruchy. Zároveň sa predávajúci zaväzuje odstrániť záručné vady techniky v lehote najneskôr do 3 pracovných dní od uplatnenia oprávnenej reklamácie kupujúcim. Nahlásenie poruchy bude uskutočnené telefonicky a e-mailom na telefónne číslo a e-mailovú adresu, ktoré predávajúci uvedie v odovzdávacom protokole. Za servisný úkon sa nepovažuje obhliadka chybného zariadenia.
3. Záručná doba neplynie po tú dobu, po ktorú kupujúci nemôže užívať techniku pre jeho vady, za ktoré zodpovedá predávajúci, t.j. odo dňa zistenia vady kupujúcim až po odstránenie vád.

**Článok IX.**

**Zaškolenie kupujúceho**

1. Predávajúci sa zaväzuje pri dodaní a odovzdaní techniky kupujúcemu zabezpečiť v mieste plnenia na vlastné náklady zaškolenie kupujúceho, resp. ním poverené osoby (obsluhu) na prevádzku predmetu zmluvy v plnom rozsahu tak, aby kupujúci mohol užívať predmet tejto zmluvy na účel, na ktorý je určený, vrátane poučenia o hlavnom nastavení techniky, bezpečnej prevádzke a správnej starostlivosti o techniku.

**Článok X.**

**Vyššia moc**

1. Žiadna zo strán nenesie zodpovednosť za úplné či čiastočné nesplnenie svojich povinností vyplývajúcich zo zmluvy v dôsledku udalosti výnimočnej povahy, ktorá nemohla byť predvídateľná alebo ju nebolo možné odvrátiť – udalosti ako živelné pohromy, vojnové operácie rozličného druhu, občianske nepokoje, explózie, požiare, výluky alebo okolnosti vyskytujúce sa nezávisle od vôle strán, mimo kontroly strán (ďalej len vyššia moc).
2. Strana dotknutá udalosťou vyššej moci je povinná písomne informovať druhú stranu do 3 pracovných dní, pričom dané oznámenie musí byť doplnené potvrdením o takej udalosti vyššej moci.
3. Strana, ktorá nevykoná oznámenie druhej strane podľa odseku 2, bude povinná nahradiť druhej strane všetky škody pôsobené porušením tejto povinnosti.

**Článok XI.**

**Náhrada škody**

1. V prípade, ak je v tejto zmluve dohodnutá zmluvná pokuta, je zmluvná strana ďalej zaviazaná splniť svoju povinnosť, ktorej splnenie je zabezpečené zmluvnou pokutou, a aj po jej zaplatení. Oprávnená zmluvná strana je od zaviazanej zmluvnej strany ďalej oprávnená požadovať aj náhradu škody spôsobenej porušením povinnosti, na ktorú sa vzťahuje táto zmluvná pokuta, pričom je zároveň oprávnená od zaviazanej zmluvnej strany domáhať sa aj náhrady škody presahujúcej dojednanú zmluvnú pokutu.

**Článok XII.**

**Riešenie sporov**

1. Zmluvné strany sa dohodli a súhlasia, že všetky spory, ktoré medzi nimi vzniknú z právnych vzťahov vzniknutých na základe tejto zmluvy alebo súvisiacich s touto zmluvou, vrátane sporov o platnosť, výklad a zánik tejto zmluvy budú riešiť predovšetkým dohodou. Miestne a vecne príslušným súdom bude v prípade súdneho sporu súd určený podľa právneho poriadku Slovenskej republiky.

**Článok XIII.**

**Osobitné podmienky**

1. Zmluvné strany súhlasia, že oprávnení zamestnanci poskytovateľa, MPRV SR, orgánov Európskej únie a ďalšie oprávnené osoby v súlade s právnymi predpismi SR a EÚ môžu vykonávať voči dodávateľovi kontrolu/audit obchodných dokumentov a vecnú kontrolu v súvislosti s realizáciou zákazky a dodávateľ je povinný poskytnúť súčinnosť v plnej miere. Uvedenú povinnosť musia obsahovať aj zmluvy so subdodávateľmi zazmluvneného víťazného dodávateľa.

**Článok XIV.**

**Záverečné ustanovenia**

1. Otázky a vzťahy, ktoré v tejto kúpnej zmluve nie sú výslovne upravené, sa riadia príslušnými ustanoveniami Obchodného zákonníka.
2. Táto zmluva sa uzatvára na dobu určitú, do 30.6.2025 odo dňa nadobudnutia jej účinnosti.
3. Zmluvné strany si zmluvu prečítali, jej obsahu porozumeli a na znak súhlasu ju potvrdili svojimi podpismi.
4. Túto zmluvu je možné meniť a dopĺňať len formou písomných dodatkov podpísaných oprávnenými zástupcami oboch zmluvných strán, ktoré budú tvoriť neoddeliteľnú súčasť tejto zmluvy.
5. Táto kúpna zmluva je platná a účinná dňom podpisu oboma zmluvnými stranami.
6. Kúpna zmluva má 5 strán, prílohy č. 1 – Technická špecifikácia (ktorá je súčasťou cenovej ponuky predávajúceho podľa článku I. tejto zmluvy) a č. 2 - Zoznam subdodávateľov, je vyhotovená
v 4 rovnopisoch. Každá zmluvná strana dostane 2 rovnopisy.

Dňa: ........................................ Dňa: ........................................

**Predávajúci: Kupujúci:**

........................................................... ...........................................................

Meno a priezvisko, funkcia Meno a priezvisko, funkcia

**Príloha č. 2 – Zoznam subdodávateľov**

|  |  |  |  |
| --- | --- | --- | --- |
| P.č. | Údaje o subdodávateľoch | Osoba oprávnená konať za |  |
| Obchodné meno, sídlo, IČO: | Meno a priezvisko: | Adresa pobytu: |
| 1. |  |  |  |
| 2. |  |  |  |
| 3. |  |  |  |
| 4. |  |  |  |

Poznámky:\*

...................................................................................................................................................................

...................................................................................................................................................................

...................................................................................................................................................................

\*V prípade nezadania podielu zákazky subdodávateľom, uviesť túto skutočnosť do poznámok.

V ........................................., dňa ........................................

 ............................................................

 Predávajúci